text: Is-barriere på kysten
  15 februar 2012 kl. 13.39
  Beboerne på Trelde Næs mellem Fredericia og Vejle vågnede onsdag morgen op til et noget særpræget syn. Meterhøje is-skruninger har dannet en hel vold ud mod vandet.
  Det er den kraftige nordenvind, der har presset isen ind mod kysten og fået den til at skrue op. Resultatet er blevet flotte skulpturer af is og sne. Normalt har beboerne udsigt over vandet, men den er midlertidigt spoleret.
  